Musta kaarti
1. Me olemme miehiä vapaudentyön,
 se henkeemme syöpyi ja vaistoon,
 sen puolesta vastaan valtoja yön
 me riennämme riemuiten taistoon.
 Se soihtuna eessä käy liekehtien,
 yön armeija meidät kun saarti.
 Ja taajana joukkona jäljessä sen
 käy musta ja uhmaava kaarti.

 2. Oi veljet, nyt riemuiten laulumme soi,
 meit’ orjiksi vaivan ei syöstä.
 Se sana, min mahtimme maailmaan loi,
 on nouseva Tuonenkin yöstä.
 Se kukkii, se puhkeaa hedelmihin,
 se meret ja mantereet voittaa.
 On kaunista seisoa, kaatuakin
 vuoks’ valon, mi pimeään koittaa.

Z. Topelius. (Suom. Aarni Kouta.)

Aarni Kouta
Erkki Melartin
Zacharias Topelius